## **Ι. ΕΙΔΙΚΟΙ ΟΡΟΙ**

1. Η παροχή των ζητούμενων υπηρεσιών **απεντόμωσης-μυοκτονία** διέπεται από τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών.
2. Στην αμοιβή του ΑΝΑΔΟΧΟΥ συμπεριλαμβάνονται κάθε φύσης έξοδα, δαπάνες, αμοιβές προσωπικού.
3. Η προσφορά ισχύει και δεσμεύει τον ανάδοχο έως τις 31-12-2019.
4. Η παροχή των υπηρεσιών θα γίνει στην Δομή της Έλλης (συνολικής εκτάσεως 509τ.μ. δεύτερος όροφος και 151,72τ.μ. ισόγειο) και ο χρόνος θα προσδιορισθεί κατόπιν συνεννόησης με την Δομή.
5. Οι ενδιαφερόμενοι οικονομικοί φορείς θα πρέπει να επισκεφθούν την Δομή πριν την υποβολή της προσφοράς τους προκειμένου να είναι σε θέση να πραγματοποιήσουν συγκεκριμένη εκτίμηση για την έκταση των απαιτούμενων υπηρεσιών .
6. Η εκχώρηση των υποχρεώσεων και των δικαιωμάτων του αναδόχου σε τρίτους ΑΠΑΓΟΡΕΥΕΤΑΙ.
7. Η ζητούμενη υπηρεσία αφορά τόσο έρποντα όσο και ιπτάμενα έντομα (κατσαρίδες, μύγες, κουνούπια, μυρμήγκια, αράχνες, σκορπιούς, ψύλλους, κοριούς κ.λ.π.) και αφορά ψεκασμό καθώς και τοποθέτηση τροφοελκυστικής γέλης.
8. Τα σκευάσματα που θα χρησιμοποιηθούν για την απεντόμωση θα πρέπει να είναι της μορφής τροφοελκυστικής γέλης και υδατοδιαλυτών εντομοκτόνων και θα εφαρμόζονται στις εστίες των κατσαρίδων, στα περάσματα και στις περιοχές αναζήτησής της τροφής τους (GEL σε όλα τα ντουλάπια της κουζίνας, τουλάχιστον 4 μεντεσέδες, στο μπάνιο και σε οποιαδήποτε άλλο σημείο χρειαστεί). Τα χρησιμοποιούμενα σκευάσματα πρέπει να είναι οπωσδήποτε αδειοδοτημένα από το Υπουργείο Αγροτικής Ανάπτυξης και Τροφίμων, με άδεια που να βρίσκεται σε ισχύ, η δε εταιρία που θα αναλάβει την υλοποίηση του έργου πρέπει να κατέχει ενεργή άδεια από το Υπουργείο Αγροτικής Ανάπτυξης και Τροφίμων.
9. Η τροφοελκυστική γέλη (gel) θα πρέπει να περιέχει οπωσδήποτε πικραντικό παράγοντα.
10. Τα σκευάσματα που θα χρησιμοποιηθούν θα είναι άοσμα, δε θα λερώνουν και δε θα διαβρώνουν τις επιφάνειες όπου εφαρμόζονται. Δε θα είναι ερεθιστικά για τον άνθρωπο αλλά με χαμηλό δείκτη τοξικότητας. Τέλος, θα είναι εγκεκριμένα από το Υπουργείο Αγροτικής Ανάπτυξης και Τροφίμων.
11. Φιδοαπώθηση:
12. Καταπολέμηση και προληπτική αντιμετώπιση προκειμένου να αποφευχθεί η ελάχιστη πιθανότητα εμφάνισης φιδιών και εροετών.
13. Η ζώνη αποκλεισμού δημιουργείται σταδιακά ώστε σε πρώτη φάση να απομακρυνθεί το ερπετό από την έκταση και στη συνέχεια, κλείνοντας την περίμετρο με το φιδοαπωθητικό σκεύασμα να αποκολειστεί η επιστροφή του στην οριοθετημένη επιφάνεια. Τα φάρμακα που χρησιμοποιούνται είναι άοσμα, δε λερώνουν, ακίνδυνα για τον άνθρωπο και οπωσδήποτε εγκεκριμένα από το Υπουργείο Αγροτικής Ανάπτυξης και Τροφίμων.
14. Η χρήση κάθε εγκεκριμένου σκευάσματος πρέπει να γίνεται ακολουθώντας την ετικέτα του και το έντυπο με τις οδηγίες ασφαλούς και ορθής χρήσης του, ώστε να διασφαλίζεται η αποτελεσματικότητά του, αλλά και η ασφάλεια για το χρήστη, τη δημόσια υγεία και το περιβάλλον. Η συνολική διαχείριση των σκευασμάτων και των συσκευασιών τους, δηλαδή η προμήθεια, η μεταφορά και η αποθήκευσή τους πριν και μετά τη χρήση τους, γίνεται αποκλειστικά και μόνο από τον ανάδοχο σύμφωνα με τις προδιαγραφές ορθής αποθήκευσης και φύλαξης γεωργικών φαρμάκων, ενώ η επιβλέπουσα Υπηρεσία μπορεί να διενεργεί κατά την κρίση της και σε τακτά χρονικά διαστήματα τους απαραίτητους ελέγχους καταλληλότητας αυτών των σκευασμάτων.
15. Οι τοπικοί ψεκασμοί με σκευάσματα εγκεκριμένα για χρήση σε οικιακούς χώρους είναι επιτρεπτή μόνο στους εξωτερικούς χώρους των διαμερισμάτων
16. Επιθυμητή είναι η πιστοποίηση της εταιρίας για τη δραστηριότητα των υγειονομικών εφαρμογών βάσει αποδεκτών προτύπων ποιότητας και ασφάλειας τροφίμων (πχ ISO 9001, HACCP)
17. Με την ολοκλήρωση του έργου θα πρέπει να παραδοθεί φάκελος με τις βεβαιώσεις των εφαρμογών, υπογεγραμμένες από τον υπεύθυνο επιστήμονα και τον χρήστη του κάθε προς απεντόμωση χώρου, τις άδειες των σκευασμάτων συνοδευόμενες από τα δελτία δεδομένων ασφαλείας. Επισημαίνεται ότι βάσει του οδηγού ορθής πρακτικής του ΕΦΕΤ οι επιχειρήσεις υγειονομικών εφαρμογών πρέπει να τηρούν ιχνηλασιμότητα των χρησιμοποιούμενων σκευασμάτων. Συγκεκριμένα πρέπει να τηρούν αρχείο για την ημερομηνία και τόπο εφαρμογής, τα χρησιμοποιούμενα σκευάσματα με την παρτίδα παραγωγής ή ιχνηλάτησής τους, τη δοσολογία και τα ενδεδειγμένα αντίδοτα.
18. Σε κάθε περίπτωση πρέπει να δίνεται γραπτή εγγύηση καλής εκτέλεσης τουλάχιστον δύο (2) μηνών. Αυτό σημαίνει ότι αν η εφαρμογή δεν είναι αποτελεσματική και εξακολουθούν και υπάρχουν έντομα στους απεντομωμένους χώρους, οι εφαρμογές θα πρέπει να επαναληφθούν με επιβάρυνση του αναδόχου, σύμφωνα με τα αναφερόμενα στον υπ’ αριθ. 6 Ειδικό όρο .
19. Ο ανάδοχος θα πρέπει οπωσδήποτε να προσκομίσει το συμβόλαιο ασφάλειας αστικής ευθύνης της εταιρίας για τις εν λόγω εργασίες.
20. Ο προμηθευτής, θα εκδόσει Τιμολόγιο Παροχής Υπηρεσιών για την υπηρεσία που έχει εκτελεσθεί. **Η ΑΡΣΙΣ θα καταβάλλει την αξία της παρεχόμενης υπηρεσίας, στα πλαίσια της παρούσας πρόσκλησης, εντός εξήντα (60) εργάσιμων ημερών του επόμενου ημερολογιακού μήνα από την εκτέλεση των εργασιών και την έκδοση από τον προμηθευτή των δικαιολογητικών πληρωμής:**

* **Τιμολόγιο Παροχής Υπηρεσιών**
* **Βεβαίωση μη οφειλής ασφαλιστικής ενημερότητας, σε ισχύ (για ασφαλιστικές εισφορές του προσωπικού),**
* **Βεβαίωση ασφαλιστικής ενημερότητας της αρμόδιας υπηρεσίας, μη μισθωτών Ε.Φ.Κ.Α., σε ισχύ (αφορά στον προμηθευτή εφόσον είναι φυσικό πρόσωπο ή τους νόμιμους εκπροσώπους / διαχειριστές ή τα μέλη ΔΣ Ανωνύμων Εταιρειών οι οποίοι είναι μέτοχοι τουλάχιστον 3%, εφόσον ο προμηθευτής είναι νομικό πρόσωπο)**

Τον προμηθευτή βαρύνουν οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης. Ο ΦΠΑ καταβάλλεται στον ανάδοχο με την εξόφληση της αξίας του τιμολογίου και πρέπει να αποδοθεί από αυτόν.